กรมการศาสนาวางนโนบาย 9 ดี 12 เดือน 12 เด่น นำธรรมะสู่ใจประชาชน
นายชัยพล สุขเอี่ยม อธิบดีกรมการศาสนา กล่าวว่า จะขับเคลื่อนงานในการสนองงานพระราชพิธี พระราชกุศล รัฐพิธีและศาสนพิธี พร้อมปลูกฝังคุณธรรมจริยธรรมให้แก่เยาวชนตั้งแต่ระดับปฐมวัย โดยใน 2566 กำหนดนโยบาย “9 ดี 12 เดือน 12 เด่น นำธรรมะสู่ใจประชาชน” ให้วัดและศาสนสถานทุกศาสนา เป็นศูนย์กลางของประชาชน ใช้สื่อเทคโนโลยีและกิจกรรมทางศาสนาสู่เยาวชนและประชาชนทุกช่วงวัย พัฒนาวัดและศาสนสถานเป็นแหล่งเรียนรู้และส่งเสริมเศรษฐกิจชุมชนบนฐานวัฒนธรรมแบบบูรณาการ ประกอบด้วย 9 ดี คือการแบ่งปันความรู้สู่สาธารณะ ธรรมะบันเทิง ค่ายธรรมะ การจัดวิปัสสนาเพื่อคนทั้งมวล พัฒนาศักยภาพการเรียนรู้ของผู้นำทางศาสนา การตักบาตรพระสงฆ์ด้วยอาหารสุขภาพ ยกย่องคนดีศรีจังหวัด จัดงานศาสนิกสัมพันธ์และศาสนสัมพันธ์กับนานาประเทศ และตามรอยเส้นทางธรรมแห่งศรัทธา โดยจัดเส้นทางบุญสู่วัดและศาสนสถาน การจัดงานเสน่ห์วันวาน เทศกาลงานวัด การจาริกแสวงบุญตามรอยเกจิ ส่วนกิจกรรม 12 เดือน 12 เด่น อาทิ เทศกาลกฐิน สวดมนต์ข้ามปี ยกย่ององค์กรคุณธรรมต้นแบบส่งเสริมพระสงฆ์และพุทธศาสนิกชนไปประกอบศาสนกิจ ณ สังเวชนียสถาน 4 ตำบล การจัดวันสำคัญทางพระพุทธศาสนา พิธีศาสนามหามงคล 5 ศาสนา จัดกิจกรรมเข้าวัดธรรมะสวนะ พาครอบครัวเข้าวัด